1455-re a két oldal – a királyt, VI. Henriket támogató lancasteriek, és a koronát megszerezni akaró yorkiak – csatasorba álltak, és május 22-én összecsaptak Saint Albansnél. A yorki csapatokat Neville vezette. Saint Albansnek nem voltak falai, de a város szívébe, a házakkal szegélyezett piactérre vezető keskeny utcákban barikádokat építettek a védők. A király és kísérete annyira bízott a torlaszokban, hogy fel sem öltötték teljes páncélzatukat. Reményeiknek megfelelően a York-pártiak rohamai megtörtek a barikádokon.